O'zbekistonda 18 may kuni kuzatiladigan ob-havo ma'lumoti e'lon qilindi

“O'zgidromet” 18 may kuni respublika hududlarida kuzatiladigan ob-havo ma'lumotini e'lon qildi.
Unga ko'ra, Toshkent shahrida havo o'zgarib turadi, kechasi va ertalab yog'ingarchilik kutilmaydi, kunduzi qisqa muddatli yomg'ir yog'ishi, momaqaldiroq bo'lishi mumkin. Shamol sharqdan 3–8 metr/sekund tezlikda esadi, momaqaldiroq paytida 12–15 metr/sekundgacha kuchayishi mumkin. Harorat kechasi 16–18 daraja, kunduzi 27–29 daraja bo'ladi.
Qoraqalpog'iston Respublikasi va xorazm viloyatida havo o'zgarib turadi, yog'ingarchilik kutilmaydi. Sharqiy shamol yo'nalishini o'zgartirib, g'arbdan 7–12 metr/sekund tezlikda esadi. Harorat kechasi 12–17 daraja, kunduzi 25–30 daraja bo'ladi.
Buxoro, Navoiy viloyatlarida havo o'zgarib turadi, yog'ingarchilik kutilmaydi. Sharqiy shamol yo'nalishini o'zgartirib, g'arbdan 7–12 metr/sekund tezlikda esadi, ba'zi joylarda 15–20 metr/sekundgacha kuchayishi mumkin. Harorat kechasi 14–19 daraja, kunduzi 28–33 daraja bo'ladi.
Toshkent, Samarqand, Jizzax, Sirdaryo viloyatlarida havo o'zgarib turadi, kunduzi ba'zi joylarda qisqa muddatli yomg'ir yog'adi, momaqaldiroq bo'lishi mumkin. Sharqiy shamol yo'nalishini o'zgartirib, g'arbdan 7–12 metr/sekund tezlikda esadi, momaqaldiroq paytida ba'zi joylarda 15–20 metr/sekundgacha kuchayishi mumkin. Harorat kechasi 14–19 daraja, kunduzi 25–30 daraja bo'ladi.
Qashqadaryo va Surxondaryo viloyatlarida havo o'zgarib turadi, yog'ingarchilik kutilmaydi. Sharqiy shamol yo'nalishini o'zgartirib, g'arbdan 7–12 metr/sekund tezlikda esadi, ba'zi joylarda 15–20 metr/sekundgacha kuchayishi mumkin. Harorat kechasi 15–20 daraja, kunduzi 30–35 daraja bo'ladi.
Andijon, Namangan, Farg'ona viloyatlarida havo o'zgarib turadi, kunduzi ba'zi joylarda qisqa muddatli yomg'ir yog'adi, momaqaldiroq bo'lishi mumkin. Sharqiy shamol yo'nalishini o'zgartirib, g'arbdan 7–12 metr/sekund tezlikda esadi, momaqaldiroq paytida ba'zi joylarda 15–20 metr/sekundgacha kuchayishi mumkin. Harorat kechasi 12–17 daraja, kunduzi 25–30 daraja bo'ladi.
Respublikaning tog'li hududlarida havo o'zgarib turadi, qisqa muddatli yomg'ir yog'adi, momaqaldiroq bo'ladi. Ayrim joylarda vaqti-vaqti bilan kuchli jala yomg'irlar yog'adi, do'l yog'ishi mumkin. Sharqiy shamol yo'nalishini o'zgartirib, g'arbdan 7–12 metr/sekund tezlikda esadi, momaqaldiroq paytida ba'zi joylarda 15–20 metr/sekundgacha kuchayishi mumkin. Harorat kechasi 8–13, kunduzi 15–20 daraja bo'ladi.